ΓΡΑΠΤΗ ΕΡΩΤΗΣΗ E-3879/00

υποβολή: Charles Tannock (PPE-DE) προς το Συμβούλιο

(20 Δεκεμβρίου 2000)

Θέμα: Φρεάτια άνθρακα

Γνωρίζει το Συμβούλιο ότι, στη γνωμοδότησή της επί της έκθεσης Jorge Moreira Da Silva της Επιτροπής Περιβάλλοντος σχετικά με την Πράσινη Βίβλο της Επιτροπής για την εμπορία εκπομπών αερίων θερμοκηπίου εντός της Ευρωπαϊκής Ένωσης (A5-0271/2000), η Επιτροπή Οικονομικής και Νομισματικής Πολιτικής του Ευρωπαϊκού Κοινοβουλίου επεσήμανε στην παράγραφο 16 ότι θεωρεί αναγκαίο να πραγματοποιηθούν περαιτέρω έρευνες όσον αφορά το ρόλο των φρεατίων άνθρακα και ιδίως τη φύτευση δασών και τη σπορά ωκεανικού πλανγκτόν, προκειμένου να ληφθούνπόψη η κατανομή των εθνικών εμπορεύσιμων ποσοστώσεων διοξειδίου του άνθρακα και η αύξηση του μεγέθους τους ώστε να αντανακλούν τις επενδύσεις σε αυτούς τους περιβαλλοντικά ελκυστικούς τομείς;

Με την επιφύλαξη ότι πρέπει να βρεθεί μηχανισμός που θα συνεχίσει να διασφαλίζει την πραγματική μείωση των εκπομπών, αναγνωρίζει το Συμβούλιο ότι η χορήγηση πιστώσεων τόσο για την εγκατάσταση όσο και για τη διατήρηση φρεατίων άνθρακα θα μπορούσε να συμβάλει σε εξαιρετικά μεγάλο βαθμό όχι μόνο στην ενθάρρυνση μιας εταιρικής κουλτούρας φύτευσης δασών στις προηγμένες βιομηχανικές χώρες αλλά και στη δραστική μείωση του επιπέδου αποδάσωσης στις λιγότερο αναπτυγμένες οικονομικά χώρες που είναι απίθανο να ασχοληθούν ενθουσιωδώς με τη μείωση των εκπομπών τους CO2 και των οποίων η συμβολή στην αύξηση της θερμοκρασίας του πλανήτη θα ήταν, σε διαφορετική περίπτωση, σχεδόν ολοκληρωτικά αρνητική;

Απάντηση

(12 Μαρτίου 2001)

Θα ήταν πράγματι ευπρόσδεκτος ένας βιώσιμος, φιλικός προς το περιβάλλον μηχανισμός (όπως προβλέπεται από τον αξιότιμο κ. βουλευτή), ικανός να προκαλεί συνεχείς και πραγματικές μειώσεις των εκπομπών αερίων θερμοκηπίου. Ωστόσο, το ζήτημα των φρεατίων άνθρακαπήρξε ένα από τα πιο αμφιλεγόμενα και ανεπίλυτα στοιχεία των διεθνών διαπραγματεύσεων των τελευταίων ετών για τις κλιματικές αλλαγές. Το Συμβούλιο έχοντας επίγνωση του γεγονότος ότι ο περιβαλλοντικός ρόλος των φρεατίων άνθρακα κάθε άλλο παρά σαφής είναι έχει επανειλημμένα δηλώσει και επιβεβαιώσει τις σοβαρές του ανησυχίες για τα θέματα της κλίμακας, των επιστημονικών και λοιπών αβεβαιοτήτων και των συναφών κινδύνων. Από την άποψη αυτή, ειδική αναφορά έχει επίσης γίνει στα επιστημονικά πορίσματα της Διακυβερνητικής Ομάδας για τις Κλιματικές Μεταβολές (IPCC), η οποία παραθέτει ορισμένες από τις σχετικές με τα φρεάτια άνθρακα δυσκολίες, στην ειδική έκθεσή της για τη χρήση της γης, τις μεταβολές της χρήσης της γης και τη δασοκομία.

Με την επιφύλαξη των γενικότερου χαρακτήρα εκτιμήσεων αυτών, το Συμβούλιοπενθυμίζει ότι η Ευρωπαϊκή Κοινότητα και τα κράτη μέλη της, έχουν διαδραματίσει και συνεχίζουν να διαδραματίζουν εξαιρετικά ενεργό και καθοδηγητικό ρόλο στις διεθνείς διαπραγματεύσεις για τη δημιουργία μιας παγκόσμιας εμβέλειας αντιμετώπισης του ζητήματος της διατήρησης και της βιώσιμης ανάπτυξης των δασών όλων των ειδών.

Σύμφωνα με τα συμπεράσματά του της 17ης Απριλίου 2000, το Συμβούλιο έχει δεσμευτεί ότι η ΕΕ θα εργαστεί προκειμένου το Φόρουμ των Ηνωμένων Εθνών για τα Δάση (UNFF) να καταστεί αποτελεσματικό και προσανατολισμένο προς την επίτευξη αποτελεσμάτων,πογραμμίζοντας ότι ο στόχος να προχωρήσει σε επιχειρησιακό στάδιο αυτός ο νεότευκτος επικουρικός φορέας του Οικονομικού και Κοινωνικού Συμβουλίου (ECOSOC) θα πρέπει να αποτελεί προτεραιότητα της διεθνούς Ατζέντας.